**ELŐTERJESZTÉS**

**Körmend Város Önkormányzata Képviselő-testülete 2020. október 28-i ülésére**

**Tárgy:** ingatlanvásárlási kérelem megtárgyalása

Tisztelt Képviselő-testület!

Ifj. Faragó Gábor fordult az Önkormányzathoz az alábbi kérelemmel:

A kérelmező 2002-ben megvásárolta az Önkormányzattól az 1825/2 hrsz-ú ingatlant (Mátyás király utca). A kérelmező szerette volna megvásárolni az 1825/1 hrsz-ú ingatlant is (303 m2) , de az akkori HÉSZ ezt nem engedte, mert a vasúti átjáró felé felüljárót terveztek, amihez szükség lett volna erre a területre.

A terv nem valósult meg, de a kérelmező 2002 óta kezeli, gondozza, rendben tartja a területet sajátjaként.

A kérelmező szeretné megvásárolni a 303 m2 nagyságú ingatlant, és azt hozzáosztani saját telkéhez.

Az ingatlant valóban csak a kérelmező használja, az Önkormányzat ezt a 303 m2 területet nem tudja semmire használni vagy hasznosítani.

Az értékbecslés szerint az 1825/1 hrsz-ú ingatlant is /303 m2/ forgalmi értéke 310.000 Ft.

Tisztelettel kérem a Képviselő-testületet, hogy döntsön a kérelemről.

**HATÁROZATI JAVASLAT**

Körmend Város Önkormányzata Képviselő-testülete értékesítésre felkínálja ifj. Faragó Gábor Körmend, Mátyás király u. 43. szám alatti lakos részére a körmendi 1825/1 hrsz-ú, 303 m2 kiterjedésű ingatlant bruttó 310.000 Ft. összegű vételárért. Az értékesítésre telekhatárrendezési eljárás keretében kerül sor. A Képviselő-testület hozzájárul ahhoz, hogy az Önkormányzat az 1825/1 hrsz-ú, 303 m2 kiterjedésű ingatlan rendeltetési módját megváltoztassa, mivel az ingatlan ténylegesen nem közútként funkcionál.

Az Önkormányzat az eladási ajánlatát a kiközléstől számított 60. napig fenntartja. A telekhatárrendezési eljárás és a tulajdonosváltozás miatti ingatlannyilvántartási eljárás költségeit a Vevő köteles viselni.

Körmend, 2020. 10. 07.

**Bebes István**

**polgármester**